Bangladeshdagi rohinja qochoqlari soni 800 ming kishidan oshib ketdi

Bangladeshdagi rohinja qochoqlari soni 800 ming kishidan oshib ketgan, ularning 607 ming nafari Myanmada 25-avgust kuni boshlangan nizodan so‘ng qochib kelgan. Bu haqda “RIA Novosti” xabar bermoqda.

BMTning qochoqlar ishlari bo‘yicha Oliy komissari yordamchisi Folker Tyurkning so‘zlariga ko‘ra, tashkilot Myanmadan qochoqlarning o‘z vataniga munosib tarzda qaytishiga sharoit yaratishni talab qilmoqda.
Biroq, xalqaro mutaxassislar bu jarayon yaqin vaqt ichida boshlanmasligini ham yaxshi anglab turibdi. Xalqaro migratsiya tashkiloti ma’lumotlariga ko‘ra, 25-avgustdan beri Myanmadan qochgan rohinjalar soni 611 ming kishiga yetgan.